**VUČEDOLSKA JAREBICA**

Vučedolsku jarebicu pronašli su na vučedolskoj lokaciji Gradac.

Arheolozi su 1938. godine pronašli više vrijednih nalaza, a u jednom od njih pronašli su čudnu posudu koja je zapravo Vučedolska jarebica. Nisu znali točno što je to, pa su krenuli istraživati. Prva bilješka i misao je bila da je ta čudna posuda kokoš, ali je to na kraju bilo prekriženo i napisano da se radi o golubu. Te sve bilješke i zapisi bili su zapisani u terenskom dnevniku arheologa Mirka Šepera koji je istraživao lokalitet skupa s ostalim arheolozima.

Saznali su da je posuda u obliku ptice. Visoka je 19,7 cm i stoji na 3 čepaste nožice 2,5-3 cm visine. Na vrhu glave je otvor posude, tj. izljev od boce. Površina joj je fino uglačana, malo je svijetlije pečena i ima ukrase s bijelom inkrustacijom na leđima i prsima. Ukrasima je još označena na repu, oči kao i kljun ptice. Na vratu ima inkrustirana 3 simbola klepsidre, odnosno dvostruke sjekire.

Metalurg koji ju je napravio morao je biti hrom zato što je udisao opasne arsenske pare koje su se nalazile na metalu koji je on talio i lijevao. Isto tako se i mužjak jarebice počeo pretvarati da je hrom kada bi odlazio od svog gnijezda te tako branio svoje ptice koje su bile tada u gnijezdu.

Veza između metalurga i hrome ptice dovodi nas do ideje da se u Vučedolu obavljao opasan posao.

 Laura Kraš, 5. b